als_Latn dik_Latn sag_Latn
Sot asgjë nuk ka rëndësi më shumë se ta. Ashtu të vegjël, nën magji përrallash, ata festojnë. Qeshin e këndojnë pafajsinë e tyre.
1 Qershorit, ditës ndërkombëtare të fëmijëve i buzëqeshi dhe dielli. Për këtë arsye, Konica.al ishte në kopshtin ” Protagonistët” nga u përshëndet dhe me harenë e më të vegjëlve sot.
Por përveçse një ditë feste, është një ditë sensibilizimi, për t’i thënë jo dhunës dhe abuzimit ndaj tyre. Madje në këtë ditë, vetë fëmijët, në shenjë proteste, ngrenë zërin për të drejtat e tyre. Të drejta këto, që në fakt duhet t’i kenë çdo ditë të vitit.
Dita e fëmijëve u vendos në datën 1 qershor, sepse në këtë datë është mbajtur Konferenca Botërore e Mirëqënies së Fëmijëve në Gjenevë, në 1925. Në të njëjtën ditë, koinçidoi që konsulli i përgjithshëm kinez në San Francisko mblodhi së bashku një numër të konsiderueshëm fëmijësh jetim kinezë të celebronin në festivalin e “Anijes së Dragoit”. Dy vjet më pas, festa 1 Qershorit filloi të festohet në gjithë botën.
Dhe tradita vazhdon! Fëmijët këndojnë, kërcejnë e festojnë rreth botës me ngjyra e ëndrra që kanë. Asaj bote që në fakt e duam të gjithë, por që në fakt e shohin vetëm ata.
Le t’ua bëjmë më të bukur pra.
Ta bëjmë për fëmijët tanë.
Sepse në fund… ata meritojnë gjithçka!
Gëzuar!
als_Latn als_Latn als_Latn als_Latn als_Latn als_Latn als_Latn als_Latn als_Latn